Quinnie die Feëtjie - BooksMusicArt
Quinnie die Feëtjie
Skrywer: Hanneke van Wyk
Eendag was daar 'n feëtjie. Haar naam was Quinnie. Sy het saam met haar mamma en pappa in 'n woud gebly.
Eendag gebeur daar iets in die woud wat Quinnie se lewensuitkyk vir altyd verander het.
Quinnie die feëtjie nooi elke leser uit om saam met haar op haar reis deur die woud te gaan en allerhande diertjies te ontmoet.
Quinnie, met 'n hart van goud, beloof om sommer vinnig in enige een se hart kruip.
SKU: 9780994680228 Categories: Children's Fiction, South African Books Tags: 9780994680228, Hanneke van Wyk, Quinnie die Feëtjie
DIE FANTASIE STORIEDEN deur Sonja Fourie
Ontdek die avonture van die kleurvolle, vrolike karakters soos:
Donsie die wollerige perdjie, hy wil baie graag die misterieuse seelewe verken, maar sy moed begewe hom. Sy nuwe vriendskap met Daantjie die dolfyn, help hom om sy vrees te oorwin en 'n nuwe wêreld word ontdek. Op hierdie manier leer die karaktertjies ook die les van wie nie waag nie, wen nie.
Hierdie verbeeldingryke stories sal u kleuter help om hul eie kreatiwiteit op 'n prettige manier te ontwikkel.
Sonja Fourie is 'n mamma met 'n missie om kleuters se sosiale, denkbeeldige wêreld te verryk.
Sy het haar naskoolse studies voltooi aan die Potchefstroomse College einde 1996 en is 'n gewone vrou met 'n passie vir kinders. Sonja geniet haar agt-tot-vyf werk en laat haar oor aan die pen in haar vrye tyd. Sy het die leuse: "Moenie jou talente begrawe nie", aangeneem en spoor jongelinge aan om geleenthede te gebruik om hul drome te verwesenlik.
Skrywer: Phoebè Corbett
Marna en haar maatjie, Goitsione, wil graag weet wie op 'n plaas woon en watter geluide hul maak. Kom loer saam met hulle.
Die oorspronklike boekie is as 'n les vir my klassie by Charl du Toit Sentrum vir Gehoorsgestremdes in 1980 geskryf. Daarna het ek die Engels en Set Tswana bygevoeg toe ek in 1993 by ReTlameleng in Kimberley begin skool hou het.
Die boekie is nou in Afrikaans , Engels en Set Tswana. Die boekie is geskik vir die Graad een leerder wat 'n inheemse taal moet aanleer, vir voorlees vir kleu-tertjies en dit kan met vrug gebruik word vir die peutertjies wat nog taal moet aanleer. Ek hoop dit sal van waarde wees vir almal en nie net die skoolgaande kind nie.
Die Avonture van Grombeer
Skrywer: Gerhard Coetzee
Hardus is 'n vyfjarige seuntjie wat in sy droomwêreld 'n dapper kryger, genaamd Grombeer, is. Hy word bygestaan deur sy maatjie en oppasser, die twaalfjarige Saartjie, wat die selfde drome droom as hy en dus die selfde avonture beleef. Grombeer word beskerm deur sy towerhoed wat hom onkwesbaar maak en met sy klankswaard is hy 'n gedugte vegter. Saartjie staan hom by met haar wenswoord en die hop-en-klouter wat haar in staat stel om reuse spronge te maak en om enige boom of krans te beklouter. Hulle woon op die plaas Haasrivier in Likkewaanshoek, omring deur berge en deurkruis deur die Haasrivier wat in die Brandermeer vloei.
Grombeer, dapper kryger, beskermer van dit wat goed is en bewaarder van die natuur en Saartjie, sy adjudant, tree op teen indringerplante en diere en help om wanbalanse in die natuur rondom hulle reg te stel. As teenstanders het hulle ondermeer Wortelknoetse, Kransmanne, Kernoster Kerboster, Sander die Sandman, die Bergheks (eintlik die beskermer van die bergreeks) en les bes die Donker Mens. Om hulle by te staan is daar ondermeer Padakra die Paddakraai, Mammar, Die Klipdwerg, die Ouvrou van die Bos en die Goeie Wese. Hulle kry te doen met, ondermeer, die Rivierdassie, die Akkerbouter, die Krokkelmander en die Groot Netel. Soos 'n goue draad is daar ook die invloed van die oupas, Mammielief en Grombeer se pappie.
Tydens 'n groot partytjie by die Ouvrou van die Bos se huisie loof sy vir Grombeer en Saartjie en sê dat dit aan hulle te danke is dat daar nou vrede heers in Likkewaanshoek. Grombeer onthou dat sy ander oupa altyd sê dat kommunikasie belangrik is en hy dink dat daardie groot woord is presies reg vir al die bewoners van Likkewaanshoek. "Ons het julle maar net met mekaar laat praat," sê hy beskeie.